Plaasvoorman vas wat glo seuns verkrag | Maroela Media
'n Polisiebeampte by die verdagte kort nadat hy in hegtenis geneem is. Foto: SAPD
'n 39-jarige man, wat as voorman op 'n plaas naby Hopetown in die Noord-Kaap werk, is Donderdag in hegtenis geneem in verband met die beweerde verkragting van twee minderjarige seuns.
Kapt. Olebogeng Tawana, woordvoerder van die polisie, het gesê die man is op die plaas ongeveer 40 km buite Hopetown in hegtenis geneem.
"Sy inhegtenisneming volg nadat die plaaslike eenheid vir seksuele oortredings en gesinsgeweld in kennis gestel is van 'n 15-jarige seun wat beweer hy is deur die voorman op 'n plaas in die distrik verkrag," het Tawana gesê. "Daar word beweer die voorman het altyd die seun en sy 13-jarige vriend by die Hopetown-sakesentrum opgelaai, hulle plaas toe geneem en daar vir hulle alkohol en dwelms gegee. Hy het hulle ook na bewering in hierdie tyd verkrag."
Tawana het gesê die polisie het tydens die man se inhegtenisneming op pornografiese materiaal, 'n .22-geweer en ammunisie beslag gelê wat in sy besit was.
Die man sal Maandag in die hof verskyn op aanklagte van verkragting, seksuele aanranding en onwettige besit van 'n vuurwapen en ammunisie.
Ek hoop maar dit is waar en dat die kinders nie jok nie. Want om onskuldig beskuldig te word, hoe bewys n man sy onskuld. In Suid-Afrika weet mens nie meer wie die skuldige en wie die "victim" is nie. Deesdae jok kinders oor hul iemand wil terugbetaal oor hul nie hul sin kry nie
Ek stem 100% met jou saam
Ja well, no, fine!
Wat 'n saak is dit die?
Vandat pornografie in ons land wettig is, het verkragrings begin oorneem!! Wat gaan in jou kop aan as jy jouself verlustig in 'n klomp kaal mense – MAGTAG!!!
So baie mense kyk pornografie, sommer op hul selfone. Dit maak mense oop vir demoniese invloed. Ek bly ver weg van iemand as ek agterkom hulle kyk pornografie, netnou spring die bose geeste soos luise op my.